
	שבתי גרברצ'יק

	מלווה חטיבת הדוברות, משטרת ישראל, המשרד לבטחון פנים

	קובי פורלייטר
	–
	רמ"ד טכנולוגיות מערך מאור, המשרד לבטחון פנים

	כרמית בקלר
	–
	ר' יחידת מחשוב, אגף מבצעים, המשרד לבטחון פנים

	ינון בטאט
	–
	רמ"ד סייבר טכנולוגיות סיגינט, המשרד לבטחון פנים

	בוסנה ירדני
	–
	עוזרת יועמ"ש בטחון פנים, המשרד לבטחון פנים

	סאיד תלי
	–
	מפקח ארצי לטיפול באלמב, משרד העבודה, הרווחה והשירותים החברתיים

	אפרת שרעבי
	–
	סגנית מנהל פרט ומשפחה, משרד העבודה, הרווחה והשירותים החברתיים

	יוסי וקנין
	–
	ממונה חירום מנהל שח"א, משרד העבודה, הרווחה והשירותים החברתיים

	שמעון שי שלום גז
	–
	מפקח ארצי, השירות לאזרחים ותיקים, משרד העבודה, הרווחה והשירותים החברתיים

	מיכל חנוך אחדות
	–
	מפקחת ארצית אלמ"ב, משרד העבודה, הרווחה והשירותים החברתיים

	אוריה לוי
	–
	מנהלת תחום רווחה, פשיעה ומשפט, הלשכה המרכזית לסטטיסטיקה

	עמיר גפן
	–
	מנהל תחום ידע, אגף טכנולוגיות מידע, משרד החינוך

	בתיה לוי
	–
	מדריכה ארצית ביחידה לאקלים מיטבי, משרד החינוך

	קטי שגיא
	–
	מנהלת אגף רווחת המשפחה, ויצ"ו

	מירה מוריה
	–
	מנהלת תחום ילדים, ויצ"ו

	ענבל אביב
	–
	מנהלת קשרי ממשל, ויצ"ו

	אלעד גודינגר
	–
	נציג ההסתדרות הרפואית בישראל

	חנה קטן
	–
	מומחית לרפואת נשים, חברת מועצה לאומית לבריאות הנפש

	–

	–

	אורנה היילינגר
	–
	מנהלת המרכז לאינטרנט בטוח, איגוד האינטרנט הישראלי

	מי-טל גרייבר שוורץ
	–
	סמנכ"ל קשרי קהילה ורגולציה, איגוד האינטרנט הישראלי

	שגית יעקובוביץ'
	–
	יו"ר עמותת אשנ"ב, אנשים למען שימוש נכון באינטרנט, עמותות וארגונים המסייעים לנפגעי אלימות

	שלומית עצבה
	–
	בעלים ומנכ"ל, שלומית עצבה בע"מ, עמותות וארגונים המסייעים לנפגעי אלימות

	יהודית סידיקמן
	–
	מייסדת ומנכ"לית 'אל הלב', עמותות וארגונים המסייעים לנפגעי אלימות

	תמר שוורץ
	–
	מנכ"לית, 'רוח נשית', עמותות וארגונים המסייעים לנפגעי אלימות

	מוטי רייף
	–
	נשיא עמותת 'רוח נשית', עמותות וארגונים המסייעים לנפגעי אלימות

	מירב שמואלי
	–
	מנהלת תחום קידום מדיניות וחקיקה, 'רוח נשית', עמותות וארגונים המסייעים לנפגעי אלימות

	ספיר רוזנבוים
	–
	מתנדב ב'רוח נשית', עמותות וארגונים המסייעים לנפגעי אלימות

	רוני בן צבי
	–
	מנהלת תחום אימון, עמותת 'רוח נשית', עמותות וארגונים המסייעים לנפגעי אלימות

	רונית רפאלי
	–
	עמותת כ"ן, 'רוח נשית', עמותות וארגונים המסייעים לנפגעי אלימות

	יעל גולד
	–
	מנכ"לית, ל.א. לאלימות, עמותות וארגונים המסייעים לנפגעי אלימות

	יפתח ויזר
	–
	מנכ"ל, חברת אופנמיינד, פלטפורמות ויוזמות למיגור וחינוך למניעת אלימות

	עומר שכטר
	–
	מנהל מוצר, חברת אטנטי אלקטרוניק מוניטורינג, פלטפורמות ויוזמות למיגור וחינוך למניעת אלימות

	יורם לוי
	–
	מנהל אגף האיזוק האלקטרוני, חברת ג'י 1, פלטפורמות ויוזמות למיגור וחינוך למניעת אלימות

	ששון יונה ימין
	–
	מנכ"ל חברת מיינדיו, פלטפורמות ויוזמות למיגור וחינוך למניעת אלימות

	יפעת בלפר
	–
	חברת מיינדיו (פיתוח אפליקציה למניעת אלימות), פלטפורמות ויוזמות למיגור וחינוך למניעת אלימות

	מיכאל חיימוביץ
	–
	מייסד שותף, מיזם אגרי אונליין, פלטפורמות ויוזמות למיגור וחינוך למניעת אלימות

	דור דוידיאן
	–
	רכז ענפים, התאחדות המלאכה והתעשייה

	אורנה ובר
	–
	יו"ר ארגון הקוסמטיקאיות

	חוה זיגבוים
	–
	האקדמיה לקוסמטיקה רפואית

	חגית בירכה שטרית
	–
	חברת הנהלה, ארגון הקוסמטיקאיות

	מלי קדושים
	–
	חברת הנהלת ארגון הקוסמטיקאיות

	איריס פריוה
	–
	חברת הנהלת ארגון הקוסמטיקאיות

	דנה להב
	–
	ארגון הקוסמטיקאיות 

	טובה סלומון
	–
	מתנדבת, עמותת מעורבות

	אילנה בן דב
	–
	יו"ר צח"י, קיבוץ אורים, מועצה אזורית אשכול

	מירה מלכיאלי
	–
	תה"ל-מרכז סיוע לנשים וילדים דתיים

	אילנה שרתוק
	–
	מרכז עדן

	ורד אמיר
	–
	מענה כולל לצרכי הדרכה

	אניטה רוזנבאום
	–
	מנחה מובילה ומלווה נשים ליציאה ממעגל אלימות

	נועם עברי
	–
	יועץ פרויקטים, אזרח המתעניין בנושא

	אסף תם
	–
	סטודנט, אונ' אריאל, מדריך מוגנות ב'עיר ללא אלימות'

	אילנית בר-און
	–
	פעילת 'יש לעתיד', הורה

	רויטל שאול
	–
	סטודנטית

	גנית אלקורן
	 
	מוזמן/ת

	סמדר אונה
	–
	יועצת טכנולוגית בוועדה


<רכזת תחום פרלמנטרי בכירה:>
איילת חאקמיאן
<רישום פרלמנטרי:>
ס.ל., חבר תרגומים
<רתימת הטכנולוגיה ויוזמות חדשניות למניעת אלימות>
<היו"ר אורי מקלב:>
בוקר טוב לכולם. אנחנו פותחים ישיבה של ועדת המדע והטכנולוגיה, היום כ"ט בטבת התשע"ח, ערב ראש חודש שבט. ה-16.1.2018 והנושא שלנו הוא רתימת הטכנולוגיה ויוזמות חדשניות למניעת אלימות. אנחנו מציינים את יום שיתוף החברה האזרחית והמגזר העסקי למניעת אלימות שמצוין היום בכנסת שיזמה ויוזמת חברת הכנסת עליזה לביא.

עוד לפני הכול אני אפתח בהתנצלות ותודות. אני פותח בהתנצלות, שאנחנו איחרנו בישיבה, אבל ראיתם שהיינו פה, לא שלא היינו פה, אבל ההכנות וההיערכות לישיבה הזו נובעות מהצורך בתרגום סימולטני בעקבות חברת פייסבוק ששלחה שני נציגים. חוץ מהנציגה בארץ, גב' קטלר ג'ורדנה, אנחנו מכבדים גם את חברת פייסבוק, שהיא מנהלת את מדיניות הבטיחות, גב' ג'ולי דה-ביילאנקורט, שהגיעה במיוחד מאירלנד לכבוד הישיבה הזו. כל זה אחרי פעילות רבה שחברת הכנסת עליזה לביא, יחד עם ההיערכות הגדולה שיש לנו כאן לצורך התרגום ועוד כמה דברים, אז תודות גם למנהלת הוועדה, שטרחה. אני גם אפתח בברכה לרשמת הפרוטוקולים, גב' רבקה וורצמן, ברכה ומזל טוב לאירוסייך שלשום. כלה טרייה.

<עליזה לביא (יש עתיד):>
מזל טוב. אז יש לנו תירוץ לאיחור. 

<היו"ר אורי מקלב:>
לא, היא הייתה בזמן. בשעה טובה ובסימן טוב. יש לי אולי איזה רעיון שחשבתי תוך כדי המתנה, אני לא מבקש שום דיבידנדים מהעניין הזה, אני מוותר מראש. עם ההתפתחות הטכנולוגית יכול להיות שנייתר את כל התרגומים ואת כל המכשירים המיוחדים והמכשירים שנמצאים בצד, חברת פייסבוק או החברות הנלוות, יפתחו אפליקציה בטלפון תרגום, אנחנו נתחבר כל אחד, יעמוד מישהו באירלנד - - -

<קריאה:>
אבל אז נצטרך להאזין במיקרופונים ואנחנו לא עושים את זה. 

<קריאה:>
יש את זה כבר. 

<היו"ר אורי מקלב:>
יהיו אוזניות קטנות. אנחנו צריכים להאזין, זה יהיה מנותק מההאזנות, פיתוח תרגום סימולטני לכמה שפות וישירות, או לשפה אחת דרך הסמרטפון שיש לנו, או הטלפון שיש לנו, יש לנו גם טלפון כשר, אין שום בעיה, כולנו נוכל להאזין ונוכל לייתר את זה. הרעיון שלי, מוותר על דיבידנדים. 
<קריאה:>
הרעיון שלך כבר קיים, חבר הכנסת. יותר מזה, אפילו תרגומים לכתב, אפילו בעברית, שאפשר להשתמש. 

<היו"ר אורי מקלב:>
כן, אבל אנחנו מדברים על משהו כמו שנותן שפות סימולטני, לא בצורה הזאת שהמחשב עושה את זה. לא מהמחשב, אנחנו נכניס אותם בתור זה שהם יהיו המתרגמים. עד כאן לפתוח ככה, להוריד את המתח מהאיחור, אבל עכשיו ניגש לגופם של דברים. 

אני חושב שזה דיון חשוב. קיימנו דיונים בנושאים האלה של תופעות נלוות ברשת, גם תופעות שיימינג, אבל אנחנו רוצים להרחיב קצת את היריעה, להרחיב יותר, להביא את השימוש בטכנולוגיות, שזה בעצם היום הכלי הדומיננטי בחיים שלנו, המשפיע, המכיל הרבה, מלווה אותנו ומתלווה אלינו לטוב ולמוטב. אולי מטבע הדברים יש תופעות נלוות, לא תמיד ראויות ורצויות, אבל אנחנו רוצים גם להשתמש בתרופה לתופעות האלה דרך הטכנולוגיה המתחדשת. אנחנו מדברים משני היבטים, מהיבט של מה שקורה בתוך הרשת, אנחנו קוראים לזה בריונות, אלימות בתוך הרשת, מילולית וכדומה, אלימות קשה מאוד. רק אתמול ראינו, אתמול התפרסם בחברת החדשות בערוץ 2, כתבה על ילדה בת 13 שלא מגיעה לבית ספר בעקבות שיימינג קשה מאוד ובוטה מאוד שנעשה לה בתוך בית הספר על ידי תלמידי בית הספר והכלי שמשרת את השיימינג הזה זה היה הכלי הזה, שאפשר להשתמש בו לטובה וראוי וצריך ורובו לטובה, אבל גם אפשר לעשות בזה דברים לא טובים ואנחנו צריכים לדעת לבנות כלים איך להתמודד, איך למזער את התופעה ואיך גם למגר אותה. 

זה פן אחד, הפן השני, שחברת הכנסת עליזה לביא גם דיברה איתנו קודם, אני חושב שזה גם דבר נכון, גם דברים שנעשים בחוץ לארץ, אבל אפשר לתרום את הטכנולוגיה המתחדשת בזיהוי, בשיח שיש, כדי לעזור נגד אלימות ותופעות כאלה שנעשות, פיזיות, אבל דרך הטכנולוגיות ודרך השיח ודרך, ניקח את זה, ההתפתחות והפיתוחים שיש, אנחנו נוכל בקלות יותר להביא אנשים לגלות ערנות ולזהות ולדעת להעביר לנו את המסרים ודברים שנעשים בעקבות מראות כאלה ואחרים שאנשים נחשפו ולא יודעים איך להעביר את זה, שהרשת והטכנולוגיה המתחדשת תעזור להעלות ולהציף את הנושא. 

אנחנו כדבר ראשון נבקש, לפני שנעביר לאנשים שאנחנו נערכנו שהם ידברו פה, מחברת הכנסת עליזה לביא, כיוזמת הדיון והיום הזה, אנחנו נתכבד בדברייך. 

<עליזה לביא (יש עתיד):>
תודה, אדוני היושב ראש. קודם כל אני רוצה לפתוח בתודה, גם לוועדה על שיתוף הפעולה, תודה רבה לכם, תודה, אדוני היושב ראש, על האירוח ועל העבודה המקצועית המבורכת שנעשית כאן בכלל בוועדה ובטח בנושאים שבאנו לשמם היום. 

אלימות, אלימות גואה, באמת מקבלת יותר ערוצים במקומות שחשבנו שהם יהיו רק להיטיב עם החברה, להועיל, והנה אנחנו רואים עד כמה הערוצים המבורכים הללו, יש להם גם פן מאוד קשה ומאוד שלילי. כמובן שיש עבודה רבה ואנחנו נשמע וניחשף היום גם לפרויקט שמובילה המשטרה, אנחנו נשמע אתכם על מאו"ר ועוד עשייה מסודרת כמובן, אבל בינתיים אנחנו רואים שהטכנולוגיה מקדימה אותנו. כמו שאנחנו מבקשים, אני לרוב, מהילדים שלי שילמדו אותי מה עושים ו'תורידו לי עוד תוכנות ועוד פונקציות' שיש כאן בטלפון, אז יש הרבה מאוד שיודעים לנצל את זה הרבה יותר טוב ממה שאנחנו מודעים בכלל שקיים כאן כדי להעביר מסרים שליליים ועוד ועוד, ויושבים פה מומחים ומומחיות רבים. 
מה אנחנו יכולים לעשות עוד? איך אנחנו יכולים לתקן את המרחב הציבורי, אבל גם הפרטי שלנו? שהחדירה אל הפרטיות שלנו הולכת וגדלה, מקומות שחשבנו שהם יותר בטוחים, כמו החדר של הילד והבית, הם היום פרוצים באין מפריע. יותר חמור מזה, גם אין מודעות, בהרבה מאוד מקומות המודעות לא קיימת. אז כן בטח דיונים וכן ועדות ותקציבים והבנות, אבל איך אפשר לרתום את כל הידע ואת כל המוחות שקיימים כדי לשמור על עצמנו מעצמנו, כדי להגן על הילדים שלנו, כדי להעלות את הנושא הזה לסדר היום. 

באמת, אדוני היושב ראש, היום המיוחד הזה נולד מחשיבה מחוץ לקופסה. אנחנו רוצים למנוע את הטרגדיה הבאה. איך יכול להיות שלא ידענו? איך אפשר שבנבחרת האמריקנית רופא הוא זה שמתעלל בילדות ואף אחד לא רואה? אני משמשת כיושבת ראש ועדת המשנה למאבק בסחר בנשים ובזנות, בשנתיים האחרונות אני רואה כל כך הרבה מקרים קשים שאני שואלת את עצמי קודם כל איפה אנחנו כחברה, איך יכול להיות שמדרדרים ילדות למקומות אפלים בלי שהורים מודעים, בלי שחברה נותנת מעטפת. הם אפילו לא מבינות לאן הן הידרדרו והכול כאן, התחיל בכף היד. הזנות התחילה בכף היד, בכל מיני פיתויים שאפילו לא מתורגמים לשפה שאנחנו כאן נשמע ונדבר.

יש איתנו אורחים רבים היום ובשלב הזה אני אקצר, אבל במיוחד יש איתנו אורחת שהגיעה מפייסבוק. אנחנו פיתחנו שיטת עבודה שהרבה עליה אני לא ארחיב, כי זה במסגרת ההבנות, אבל אני חייבת לומר שכשפונים לבקש עזרה וסיוע מקבלים. גם אם בפעם הראשונה לא וגם אם בפעם השנייה לא וגם אם מקומות לפעמים נראים רחוקים ללא מענה, אני מגלה, אדוני היושב ראש, שבשנים האחרונות צומחת הבנה שלחברה האזרחית יש המון כוח ורק כשעובדים ביחד ולא מחכים למי שאולי אמור לתת את המענה ובינתיים הוא לא נותן דברים יכולים להיות במקום הרבה יותר טוב. אחריות חברתית, אחריות תאגידית, מחויבות של הקהילה ויש ידע ויש כלים, ואת זה אנחנו מבקשים היום לחשוף, ללמוד, לראות איך משלבים כוחות כדי להציל וכדי למנוע את הטרגדיה הבאה. 

אז תודה רבה על הנוכחות, על ההשתתפות, על הדברים שתאמרו, ותודה רבה לכולכם שבאנו ללמוד, לשמוע ולראות איך יחד נתקן את החברה בישראל. תודה, אדוני. 

<היו"ר אורי מקלב:>
תודה רבה. אנחנו נעבור למשטרה ולאחר מכן נחזור לפייסבוק וניתן לשאר הגורמים. המשרד לבטחון פנים, סגן ניצב ינון בטאט, ראש מדור סייבר. בבקשה. תציג את עצמך יותר בתפקיד שלך, ראש מדור מה? 

<ינון בטאט:>
אני אסביר את התפקיד במילים פשוטות, ראש מדור טכנולוגיות באגף החקירות והמודיעין. קודם כל תודה שהזמנתם אותנו. האתגר ברור וידוע לכולם ואני חושב שגם הפוטנציאל הוא כל כך רחב, שזה אולי אחד מהקשיים כי בעצם יש כל כך הרבה טכנולוגיה שנמצאת סביבנו ואנחנו צריכים לשאול את עצמנו במה לטפל קודם או איך להתמודד עם הדברים. 

אני בחרתי כמה פרויקטים שאנחנו בשלבי התנעה, בדיקה, בחינה שלהם, כדי להראות את המנעד של הדברים. נתחיל בדוגמה שהיא מעולם הרשת, את הזכרת קודם. יש פרויקט שאנחנו היום נמצאים ברמת מחקר או בדיקת היתכנות, לאתר פדופיליה ברשת. התופעה הזאת קיימת במסות גדולות והרשת היא זמינה משני כיוונים, או מתוך הרשת או ממחשבי הקצה, או מכשירי הקצה שבהם קטינים עושים שימוש ואנחנו מנסים לבחון אפשרויות, פעם אחת להיות ברשת כדי לראות את התעבורה הזאת, בעצם להדליק נורה כשאנחנו רואים איזה שהיא פעילות שנראית פדופילית, ופעם שנייה לנסות לראות איך אפשר להיות במחשבי הקצה, או במכשיר הסמרטפון של הקטין ולזהות אצלו את התעבורה הפוגענית והמסוכנת. צריך לומר שהטכנולוגיה הזאת מבוססת על machine learning, צריך לזהות טקסט שהוא טקסט פדופילי, זה מחקר אקדמי שנמצא מאחורי זה ואנחנו באמת בשלבי בדיקת היתכנות ראשונית. 

הנה דוגמה מעולם הרשת. אני אתן שתי דוגמאות נוספות, דווקא מעולמות תוכן אחרים. אחת, האלימות במרחב הציבורי, המרחב הפיזי הציבורי. פה אנחנו מנסים לבדוק את הבעיה או להתמודד עם הבעיה באמצעות ניטור של המרחב הציבורי על ידי מצלמות. יש שתי בדיקות היתכנות שכבר מראות סימנים של נפט. אחת זה בשיתוף עם המוקדים העירוניים, שהם מפעילים את המצלמות, לזהות, למשל, התקהלויות בגני שעשועים או בחצרות וכן הלאה בשעות שהן שעות שלא אמור להיות כאלה התקהלויות ובעצם להפנות את הניידת לשם בזמן לפני שהדברים מידרדרים לכדי שכרות, אלימות. היו לצערנו מקרים רבים של רצח סביב האירועים האלה שהתחילו כבני נוער שעושים קצת מהומה, שכן שיורד לראות מה קורה והדברים נגמרים לא טוב. אז לפני שהאזרח יצטרך להתערב, שהשוטר יוכל להתערב בזמן. הנה דוגמה אחת. 

דוגמה אחרת זה אזור הצילום. זה זיהוי פנים כדי להתמודד עם אלימות במגרשי ספורט. זה גם משהו שאנחנו מכוונים אליו. 

<עליזה לביא (יש עתיד):>
מה זה זיהוי פנים? 
<ינון בטאט:>
זיהוי פנים, הכוונה מתוך הווידיאו לאתר אובייקטים, לראות אם מישהו התחיל איזה שהיא מהומה ביציע, לנסות לעקוב אחריו ולאפשר לכוח השיטור שנמצא באותו אצטדיון להגיע אליו, להגיע אליו בזמן או להיות רלוונטי באמת למצוא אותו בין ההמון. 

<עליזה לביא (יש עתיד):>
בכמה מקומות אתם פרושים? איך זה קורה? 

<ינון בטאט:>
אני לא ארחיב על זה יותר מדי, אמור להיות - - -

<היו"ר אורי מקלב:>
אני חושב שהנושא של הרחפנים שדנו בשבועות האחרונים כאן בוועדה יכול לעזור גם כן במרחב גדול מאוד של צילום היום עם טכנולוגיה מתקדמת מאוד. רחפן אחד יכול לתת רזולוציות מאוד קטנות על מרווח - - -

<עליזה לביא (יש עתיד):>
אבל מה זה? זה יישום עירוני? מוניציפלי? איך זה קורה? 

<היו"ר אורי מקלב:>
אני אומר לך שוב, אני רק רוצה לציין שמי שהופיע כאן בוועדה, המשטרה ועוד אנשים שהופיעו כאן - - - אתה רוצה להמשיך? 

<ינון בטאט:>
אני רק אענה למה שחברת הכנסת לביא אמרה. אמור להיות איזה שהוא פיילוט באצטדיון טדי, זה בשיתוף עם הטוטו, שגם להם יש אינטרס בעולם הזה וכמובן שאם זה מצליח זה יתפרס ביתר המגרשים. 

<היו"ר אורי מקלב:>
אבל אנחנו מדברים על אלימות ופגיעות לא במרחב הציבורי הגלוי, דווקא המוסתר, במקום שזה לא באצטדיון ולא לגלות, שזה דבר חשוב מאוד, אנחנו רוצים יותר להתרכז דווקא בפגיעות והאלימות שנעשית במרחבים מותחמים מאוד וסגורים מאוד, מטבע הדברים. 

<רויטל סויד (המחנה הציוני):>
ברשות יושב ראש הוועדה, אם אפשר רגע, אתה מדבר פה על זיהוי פנים באצטדיונים, זיהוי הפנים הוא באמצעות מצלמות שמשדרות אליכם, או באמצעות מאגר ביומטרי כלשהו? או באמצעות רשת חברתית? באמצעות מה זיהוי הפנים קורה? 

<ינון בטאט:>
לא, לא ולא. אולי המילה זיהוי מטעה. מדובר על איתור מוקדי אלימות ביציע ולהצליח לעקוב אחרי המעורבים כדי להגיע אליהם בהמון. 

<עליזה לביא (יש עתיד):>
אז אני מבינה שזה פיילוט שהתחיל בטדי. 

<ינון בטאט:>
כן. 

<היו"ר אורי מקלב:>
יש עוד משהו שאתה יכול להוסיף? 

<ינון בטאט:>
הדוגמה האחרונה, שוב, עולם תוכן שלישי, בכוונה לקחתי כמה דוגמאות ממקומות שונים, הנושא של אלימות במשפחה. יש ניסיון לפתור או לסייע באמצעות איזה שהוא איזוק אלקטרוני. 

<עליזה לביא (יש עתיד):>
זו הצעת החוק שלי. אנחנו רק שואלים מתי סוף סוף אנחנו נסיים את הפיילוט. 

<ינון בטאט:>
אז אני אתן רגע את הסטטוס של הפיילוט. יש כאן נציגים של החברות שאם תרצו לשמוע יותר על הטכנולוגיה הם יכולים להרחיב, חברות שעובדות איתנו בפיילוט הזה. 

<רויטל סויד (המחנה הציוני):>
פיילוט שכבר התחיל להיות מיושם בשטח? 

<עליזה לביא (יש עתיד):>
כן. הצעת חוק שעברה בטרומית והיא כרגע מחכה שהפיילוט יסתיים ויש תמיכה ממשלתית. 
<ינון בטאט:>
הפיילוט עובד כבר שבועיים והוא אמור לעבוד עוד כחודש במחוז ירושלים ואז חודש וחצי נוספים במחוז תל אביב. המטרה של הפיילוט היא פעם אחת להבין ברמה הטכנולוגית מה זה מאפשר ופעם שנייה ברמה הטיפולית או האג"מית, להבין איך להתמודד עם התראות שעולות בעקבות איומים פוטנציאליים על ידי - - -

<עליזה לביא (יש עתיד):>
אולי רק לטובת כולם, כשאנחנו מדברים כשיש צו הרחקה של שופט, שלגבר אסור להתקרב. עד היום המענה הקיים היה - - - באמת התודה רבה לכל העבודה הרבה שנעשית סביב המקלטים, המקלטים לנשים מוכות, שבאמת גם המשטרה עשתה פה תהליך של הפניה וסיוע וכולם יבורכו, אבל תמיד נשאלת השאלה האם האישה היא זו שצריכה לעזוב, גם את מקום העבודה וגם את הבית ולעתים זה כרוך בפרידה מילדים. הרבה אנשים פה בחדר מבינים בדיוק על מה אני מדברת, אז אמרנו אוקיי, בואו באמת נרתום את הטכנולוגיה. בספרד זה מיושם וכשיש צו הרחקה, כמו שיש עם אסירים בחופשה, יהיה אפשר שהאישה תהיה בבית ואם הגבר מתקרב מעבר למה שהוחלט היא תקבל על זה התראה. הכול כמובן יהיה בליווי. הצעת החוק עברה בשלב הטרומי וכרגע, כמו שאמרנו, אנחנו בפיילוט. 

<היו"ר אורי מקלב:>
ממש בקצרה, שאנחנו לא נתפרש, אם אנחנו רוצים להוביל את הדיון למקום אחר, אז אנחנו נפסיד את הדיון המרכזי פה. 

<ינון בטאט:>
כאן אני מסיים, תודה. אלה הדוגמאות. 

<היו"ר אורי מקלב:>
טוב, אז תודה על היוזמה, על הדברים החדישים, אבל הגיעה המתרגמת, אנחנו נוכל לעבור לחברת פייסבוק, אבל לפני זה, תרשו לי, אני רוצה להודות על שיתוף הפעולה שיש לחברת פייסבוק עם ועדת המדע והטכנולוגיה וגם עם הכנסת כולה וחברי הכנסת. זה לא היה עד לפני כמה שנים.

<עליזה לביא (יש עתיד):>
אתה זוכר שזה לא היה. 

<היו"ר אורי מקלב:>
זה לא היה, ממש לא היה, אנחנו בוועדה גם בזה היינו חדשניים והקשר שהתחיל בוועדת המדע בעקבות דיונים, וגם חברת הכנסת רויטל סויד קשורה לזה בדיונים שהיא יזמה - - -

<רויטל סויד (המחנה הציוני):>
יושבת ראש השדולה. 

<היו"ר אורי מקלב:>
יושבת ראש השדולה. אחרי דיונים שהתקדמו כאן בוועדה. גב' ג'ולי לא בפעם הראשונה בוועדה הזאת, כבר פעם שנייה ואני חושב שהקשר מתהדק עם חברת פייסבוק, אני חושב שיש קשר גם בנושא הביטחוני, אבל בעיקר בחלק החברתי והאזרחי. יש להם היום נציג פה, יש כתובת. יש לנו לא מעט לפעמים גם אי הבנות, אבל אנחנו משתדלים להגיע להבנות. יש מרחקים שקירבנו אותם וחברת פייסבוק עשו כמה צעדים בנושא. זה גם הזמן לשמוע אותם ואנחנו נתכבד בדברייך. 

<ג'ולי דה-ביילאנקורט:>
(תרגום חופשי מהשפה האנגלית). תודה, כבוד היושב ראש. תודה רבה על ההזמנה, זה כבוד בשבילי להיות פה בוועדת המדע והטכנולוגיה. 

בשל הזמן הקצר אני אעבור על הדברים במהירות. הבטיחות של המשתמשים שלנו זה הדבר שפייסבוק שמה עליו את הדגש, יש לנו אלפי אנשים שעובדים במטה שלנו כדי לוודא שאנשים יחושו בטוחים ברשת. אנחנו מתמקדים בתחומים ובדרכים שונות כדי לנסות לשמור את האנשים בטוחים. הדבר הראשון זה המדיניות העכשווית הנכונה, הדבר השני זה הכלים הראויים, לעבוד עם קבוצה גדולה שמסייעת לאנשים הזקוקים לעזרתנו, ואז שיתופי פעולה ופידבקים, שאלה ממש קריטיים בהתמודדות שלנו. 
המדיניות שלנו, אני מזמינה אתכם לראות את הסטנדרטים שלנו, שבהם תראו את הדברים שתלויים בפייסבוק ואלה שאינם תלויים בפייסבוק. בשל קוצר הזמן אני לא אעבור על כל הפרטים. מיותר לציין שיש לנו מדיניות קשוחה נגד בריונות, שיימינג, שיתוף של תמונות אינטימיות, איומים וכו' וכו'. 

בתחום הכלים, יש לנו כלים רבים שמתמקדים בבטיחות, פרטיות, הנראות של התוכן שאנשים מעלים ברשת, ואנחנו מטפלים בהודעות ובדיווחים שמועברים אלינו. הדיווח אלינו הוא מאוד ידידותי ולוקח רק מספר שניות, זה תהליך חסוי ואני מזמינה אתכם לדווח לנו על כל דבר שאתם חושבים שלא ראוי שיהיה בפייסבוק. כשאנחנו מקבלים את הדיווחים האלה, אנחנו ממיינים אותם על פי דרגת הסיכון ומתמודדים מולם לפי זה. יש לנו צוות גדול בכל רחבי העולם, צוות שעוסק בחיפוש אחר התכנים האלה. לפי נתונים של סוף השנה שעברה היו לנו 7,500 אנשי צוות שעסקו בכך, אנחנו עובדים בכ-55 שפות, כולל עברית וערבית. אנחנו עובדים 24/7 ואנחנו תמיד חוזרים למי שמדווח לנו ומיידעים אותו על סטטוס הדיווח ומה הפעולה שננקטה בעקבותיו. זה תלוי בנסיבות, התגובה שלנו יכולה להיות אזהרה או במקרים מסוימים אפילו נפנה למשטרה. 
הזכרתי את הצוות שלנו, הצוות הוא מאוד מאוד גדול, אנחנו באופן תמידי מביאים אנשים חדשים. אני כמעט שמונה שנים בפייסבוק ואני רואה את ההשקעה העצומה בטכנולוגיה ובצוות שנכנס לזה. יש לנו תוכנות מיוחדות, בנויות על ידי מומחים. פה אתם רואים שלושה שקיימים בעברית, אחד נקרא 'חשב לפני שתעלה', שני זה 'תעזור לחברך', במיוחד לחברים שסובלים מרגישות נפשית. השלישי מיוחד לנשים שמרגישות שהפרטיות שלהן איננה מכובדת. 
יש לנו הרבה משאבים בשפות רבות, כולל עברית וערבית, יש לנו מרכז נגד בריונות, מרכז אבטחה, יש לנו קטעי וידיאו קצרים שיכולים לעזור ולהנחות אנשים. בשנה שעברה פתחנו את הפורטל האחרון, להעביר להורים סיוע מיוחד כדי להסביר לילדיהם מה זה פייסבוק, איך לדבר עם נערים גם לגבי איך להשתמש ברשתות. זה קיים בשפות רבות. 

כשמדובר על שיתופי פעולה ופידבקים, השותפים שלנו והתגובות שאנחנו מקבלים מאוד מאוד חשובים לנו, אנחנו מתכוונים לעבוד עם הכי הרבה עמותות שאפשר בכל מה שקשור בבריאות הנפש, נגד התאבדויות, אבטחה לקהילות להט"בים ונשים. אנחנו גם מארחים אירועים בהם אנחנו יכולים ללמוד אחד מהשני. כפי שד"ר לביא אמרה, שיתוף הפעולה הזה חשוב לכל מערך האנשים שקשורים לנושאים.

אני אדבר עכשיו קצת יותר על התכניות שפיתחנו באמצעות שיתופי פעולה. אחת זה בבריאות הנפש ונגד התאבדויות. אנחנו עובדים עם מעל 70 ארגונים, לכל מי שסובל און ליין או אפילו מעלה מחשבה און ליין, שנוכל לתמוך בהם ולדעת איך לעזור להם. אנחנו ממשיכים כל הזמן לעזור ולתמוך בזה. בשנה שעברה העברנו כלי חדש שנוגע למה שנקרא חילוק בציבור של תמונות אינטימיות. אם מישהו יודע איפה התמונה נמצאת, אנחנו יכולים למנוע את המשך השיתוף של התמונה הזו. זה מאוד חשוב לנו ואנחנו גם רוצים לתת כוח לבן האדם שהוא הקורבן, שיילך לעורך דין או למשטרה ויפעל כדי לעצור את הפעילות הזאת במקום שהיא מתחילה.

אנחנו גם התחלנו בשנה שעברה תוכנה בשם פוטו גארד, שאמורה למנוע ושנשים באופן מיוחד יוכלו לשמור על תמונותיהן ושלא ישתמשו בהם אנשים שלא מוכרים. אנחנו גם פיתחנו יכולות לעשות מיוט על שיחות במסנג'ר ובכך גם לעצור את הנזק שיכול להגיע מאביוס שבא דרך מסרונים. 

בפייסבוק יש לנו היסטוריה של פיתוח קשרים, לשמוע תגובות וגם לייצר תוכנות חדשות שאנחנו למדים עליהן על ידי שיתופי הפעולה. שלוש דוגמאות. אחד נקרא סייפטי צ'ק, דבר שאנחנו בעצמנו ב-2011 ראינו, כשהיה הצונאמי ביפן. אנחנו פיתחנו כלי שעכשיו הוא אוניברסלי, שכל פעם שיש פעולה, אנשים אומרים שהם בטוב. כשילד נעלם, יש לנו עכשיו דרך להעביר למשטרה בצורה הכי מהירה, ולנסות אפילו תוך דקות למצוא ילד שנעלם. בסוף אם אתה לא עצמך על פייסבוק, אתה אולי לא יודע שיש קבוצות רבות, אפילו ברמה של תחביב, שאנשים מתארגנים לבדם כדי לתמוך אחד בשני ולאבטח אחד את השני ולנו מאוד חשוב ללמוד מהממצאים שלהם ומהפעילויות שלהם. תודה רבה על זמנכם. 

<היו"ר אורי מקלב:>
אנחנו מודים על הפירוט, אמנם המהיר והקצר, אבל שנתן לראות את מגוון הפעולות שאתם עושים. אין ספק שאנחנו מברכים ואין ספק שתמיד צריך לעשות יותר ויותר. עצם זה שיש היום אנשים שמכירים את המנטליות ואת השפה ואת האופי של הדברים שקורים בכל מדינה, ואותנו מעניין מה שקורה במדינת ישראל, אלה דברים חשובים, אבל חושבים שיש עוד דרך ואנחנו נשמח לשתף פעולה, שתהיו קשובים לראות מה שקורה, בגלל שלצערנו במדינה הקטנה שלנו קורים הרבה דברים ברשת. יש הרבה תופעות ואנחנו רואים את זה כתופעות מתרחבות ואנחנו יודעים שפגיעות גדולות מגיעות מפגיעות קטנות. שלב הזיהוי, זיהוי בשלב מוקדם, הוא בעצם היכולת להתמודד עם הדברים האלה, גם פגיעות בנפש, גם פגיעות גופניות פיזיות וגם פגיעות נפשיות, התעללויות כאלה ואחרות. 

לכן אנחנו נמצאים פה, מודים על שיתוף הפעולה עד עתה, אנחנו גם נשמח אם תקשיבו כאן למה שנאמר כאן בוועדה ונדע להמשיך לשתף פעולה. חברת הכנסת סויד, את מבקשת עכשיו? 

<רויטל סויד (המחנה הציוני):>
קודם כל צהריים טובים לכולם. כל הכבוד לחברתי, חברת הכנסת עליזה לביא, על היוזמה של הדיון ובכלל של כל היום הזה וברוכה הבאה לג'ולי, ג'ורדנה, את כבר בבית ואורחת כאן, וגם כל החברים שאני רואה פה. 

אני חייבת לומר, גם כיושבת ראש השדולה למאבק באלימות ובריונות ברשת וגם כמי שבאמת מובילה את הנושא הזה כבר בשנתיים וחצי, עוד מעט כבר שלוש האחרונות, שאי אפשר שלא לברך על העובדה שיש הידברות, מה שלא היה בכלל בהתחלה וכשאנחנו התדפקנו בדיון הראשון, אתה ודאי זוכר את זה, חברי יושב ראש הוועדה, על הדלתות של פייסבוק, גם אם היה פה נציג, לא היה בכלל עם מי לדבר. לא הייתה בכלל איזה שהיא אינטראקציה מחד, ומאידך אנחנו רואים שבשנים האלה, בשלוש השנים האלה, באמת יש שינוי משמעותי, יש הידברות, יש הבנה שהרשת היום היא הזירה שבה קורים הרבה מאוד דברים ויש שיתופי פעולה, לא רק עם הכנסת, אלא גם עם משטרת ישראל, גם עם משרד המשפטים, עם המחוקק וכיוצא בזה ובאמת אני חייבת לברך. 

הפירוט כאן היום למספר הגורמים שאנחנו רואים פה, בין אם זה אלימות נגד נשים, בין אם זה נגד ילדים, תקיפות מיניות וכיוצא בזה, זה בהחלט מראה שיש גם ירידה לשטח במגוון נושאים. יש כמובן גם עוד. החידוד הזה הוא חידוד מבורך. יחד עם זאת אני חייבת לומר, וזה גם בהמשך לדברים שלך, שבסופו של דבר גם אם ההידברות היא פה בבית המחוקקים, או מול משטרת ישראל ומשרד המשפטים, בסוף בבית בבית יושב האיש הקטן, האדם הקטן, והוא לא קטן בכלל, הוא עולם ומלואו, מול המקלדת, מול הטלפון, מול המסך והוא צריך לקבל מענה מיידי בזה הרגע. בין אם זה נער או נערה שהותקפו, בין אם זה מי שחווה בזה הרגע אלימות, בין אם זו הטרדה מינית ובין אם זה הסתה לטרור ולא משנה, במגוון הנושאים שאנחנו מדברים עליהם. 
ואני חושבת שאם צריך לקחת נושא אחד ולהתמקד בו, כי הוא ייתן את הפתרון המיידי, זה הנושא של הדיווח, כי על אף ששופרו המנגנונים ועל אף, ג'ורדנה, שאני פניתי אליכם על מנגנון דיווח ייעודי להסתה לטרור, באמת עשיתם איזה שהוא כפתור כזה שמקדם את זה קצת יותר, הוא גם עולמי, ואני שמחה על הפרויקט הזה, יחד עם זאת עדיין אנחנו שומעים תדיר אנשים, וזה מבני נוער ועד מבוגרים ובוודאי נשים ובוודאי קורבנות של אלימות, שנמצאים עדיין ברמה שהם מדווחים והמענה לא מתקבל, או שהם מדווחים ולא אומרים להם מה קורה, או שהם מדווחים ואומרים להם 'הנושא בבדיקה' והם מדווחים ואומרים להם שלא נמצא ויש דברים. 

למשרד המשפטים יש ערוץ ישיר איתכם, עם פייסבוק, עם גוגל, כדי להסיר תכנים שקשורים לא רק לאלימות, שקשורים לאנשי המשרד, שקשורים למי שמותקף, בין אם זה שופטים, עובדים סוציאליים, פרקליטים וכיוצא בזה. זה חשוב, הם עובדי ציבור והם תחת מתקפה, אבל יחד עם זאת אנחנו חייבים לראות איך אנחנו מסייעים גם למי שמדווח והוא לא עובד ציבור והוא לא תחת החסות של משרד המשפטים והוא לא תחת משטרת ישראל. 

אז שילוב הכוחות הזה הוא מבורך וכל ההתפתחות היא מבורכת, עדיין צריך למצוא את המנגנון הזה שהאזרח שנתון למתקפה יהיה כזה שיקבל את המנגנון. הדיווח הזה עדיין לא יעיל, יחד עם זאת כמובן מברכים על ההידברות ועל הניסיונות כן למצוא את המענה. תודה. 

<היו"ר אורי מקלב:>
תודה על הדברים. אני גם מציין למנהלת הוועדה וזה נכון, שהיום כשאנחנו מדברים על שיימינג ועל פגיעה, זה גם יכול להיות בעלי עסקים קטנים כאלה ואחרים, שמישהו החליט, לא עבר שום תהליך שיפוטי, לפי חוות דעתו, גם אם זה נניח נכון, זה עדיין זה לא מידתי להרוס ולרסק עסק בעקבות מישהו שלא מצא חן בעיניו, או בעקבות כוונה, יכול להיות גם מתחרה ויכול להיות עוד כוונות נסתרות. אז אנחנו יודעים שיש לנו באמת כלי מאוד חשוב, אבל צריך לתת לו כלים וגבולות איך להתנהג. 

חברת גוגל ישראל, נועה אלפנט, מנהלת מדיניות ציבורית, גם לכם יש לנו מילים טובות להגיד, על שיתוף הפעולה ועל הרצון לבוא ולשמוע ולהתייעל ולפעול לפי מה שנדרש או לפי מה שקורה, מה שקורה בשטח. אתם ערים וקשובים ואנחנו נשמח עכשיו שתגידי את הדברים, איך אתם מתמודדים עם התופעות שאנחנו מדברים עליהם. 

<נועה אלפנט:>
צהריים טובים ותודה רבה. אני אדבר ממש בקצרה, ההמשך יהיה עוד בחלקים אחרים של היום. קודם כל אני רוצה להגיד גם תודה לוועדה ותודה לחברת הכנסת לביא על היום הזה, ולחברת הכנסת סויד על הפעילות לאורך כל השנה, באמת לקידום הנושאים החשובים האלה. אני חושבת שהיום הזה הוא משמח במיוחד, בגלל הראייה שמתבטאת בו שהיא שונה הרבה פעמים מהשיח שאנחנו מכירים בשני מובנים, האחד, שהיום הזה מתמקד בטכנולוגיה כחלק מהפתרון, לא דווקא כחלק מהבעיה. אני חושבת שזה מאוד מאוד חשוב כי יש הרבה פתרונות שיכולים להיות בשימוש בזכות הטכנולוגיה. המפתח השני הוא באמת שיתוף הפעולה בין המגזרים. אני חושבת שכשאנחנו מדברים על אלימות, בכלל אלימות בחברה הישראלית, או כלפי קבוצות מסוימות בחברה הישראלית, מדובר בבעיה מורכבת. 

אני למדתי בשנים האחרונות הרבה בפעילות שלי עם החברה האזרחית למה הכוונה בבעיה מורכבת. הכוונה היא שאין גורם אחד שיכול לפתור אותה לבדו ועד כמה שהיינו רוצים שהטכנולוגיה תביא כדור, איזה silver bullet מה שנקרא, איזה פתרון קסם שיעלים את הרע, אין פתרון כזה ולכן חייבים לאחד כוחות ולעבוד ביחד, החברה האזרחית, המגזר הממשלתי, הכנסת, החברות הפרטיות והאקדמיה כדי להביא פתרונות ולהביא מרפא לבעיות האלה. אני מאוד שמחה שזו גם תפיסת העולם שלכם ואנחנו כמובן שותפים לעניין, גם ביום הזה וגם כל הזמן. כלי דיווח קיימים, אנחנו עובדים בשיתוף פעולה והקולגות שלי - - -

<היו"ר אורי מקלב:>
איך אתם עובדים עם אזרחים? פניות של אזרחים? 

<נועה אלפנט:>
דווקא בזמן היקר שיש לי אני מעדיפה לא לדבר על הכלים, אלא על הפתרונות שהם יותר בשיתוף פעולה, אבל אומר שכל אחד יכול לדווח על תכנים ולבקש הסרה שלהם בכלים קיימים, כמובן קיימים גם בשפה העברית, בוודאי שכאשר מדובר בבעיות משפטיות, נכון לעבור דרך גורמי האכיפה ואנחנו בקשר שוטף עם המשטרה - - - 

<היו"ר אורי מקלב:>
יש לכם אנשים דוברי עברית, עם מנטליות עברית ישראלית שהם לא רק מתרגמים? 

<נועה אלפנט:>
כן, ודאי, יש צוות, הוא לא נמצא בישראל, אבל כמובן שיש בישראל כתובת אצלנו. לפעמים אני מקבלת פניות גם בשעות מאוד מוזרות ובימים לא סטנדרטיים ותמיד יש את מי ששומע באותם מקרים ייחודיים. יש צוות שבוחן את התכנים, 24 שעות ביממה, 7 ימים בשבוע. 

<היו"ר אורי מקלב:>
תוכלי לשלוף לנו איזה דוגמה של פעילות שלכם בעקבות פנייה? אם אני לא מתקיל אותך. 

<נועה אלפנט:>
אני לא רוצה לפגוע כאן בפרטיות של אף אחד, אבל לצערנו יש הרבה מקרים. בסוף יש מי שעומד מאחורי הפרסומים האלה, הפוגעניים, שהוא הבעיה האמיתית, אותו אדם, אותו מפגע, וכולנו שותפים לרצון שהתכנים האלה לא יהיו בפלטפורמות שלנו. 
<עליזה לביא (יש עתיד):>
ברשותך, אדוני, כדי שלא נהיה רק בעניין התיאורטי, בשעה ארבע, אחרי הכנס המרכזי, יש שתי סדנאות. סדנה אחת יעבירו גוגל גם לגבי כלים ולגבי זיהוי והכשרות וכולם כמובן מוזמנים. יש שתי סדנאות, אחת שאתם תובילו, ונוכל לרדת יותר לרזולוציות שכאן הזמן לא מאפשר בוועדה. 

<נועה אלפנט:>
תודה. גם בהמשך היום, בכנס המיוחד, אני אדבר קצרות על יוזמות שלנו ובאמת רציתי לנצל את ההזדמנות לומר שאם יש כאן בין המשתתפים והמשתתפות נציגים של עמותות, אז באותה סדנה בהמשך היום נלמד על כלים שיש בגוגל לעמותות בכל נושא כדי להגיע ליותר מודעות, להגיע לציבור כי בסופו של דבר העבודה מול עמותות, למשל העבודה מול איגוד האינטרנט הישראלי והקו החם שהם מפעילים היא מאוד יעילה ועוזרת לאזרח הבודד לעבוד ביעילות מול חברות גדולות. אז בסדנה הזו נדבר. בסופו של דבר עמותה שרוצה לקדם מסר היא כמו עסק שרוצה לקדם את המוצר שלו ואותם כלים עומדים לרשותה וחשוב ללמוד להשתמש בהם בצורה מיטבית. תודה. 

<היו"ר אורי מקלב:>
תודה על הדברים. אני ככה קצת מזרז את האנשים בגלל שהרשימה היא ארוכה ואני רוצה כמה שיהיה סיפק בידינו והזמן ייתן לנו לשמוע את כולם. 

איגוד האינטרנט, הוזכרתם גם כן, אנחנו גם מברכים על שיתוף הפעולה. אורחת קבועה, מי-טל, ודאי יש חשיבות מאוד גדולה לשיתוף הפעולה והנכונות שלכם והמעורבות שלכם.

<מי-טל גרייבר שוורץ:>
אני אגיד באמת רק משפט. אני ממש מברכת על הדיון פה ועל הפניית הזרקור לשימוש בטכנולוגיות כדי לצמצם את האלימות ברשת. אני רק רוצה להגיד שאיגוד האינטרנט פועל בשיתוף כל הפלטפורמות, גדולות וקטנות, ותודה גם לגוגל וגם לפייסבוק על שיתוף הפעולה המתמיד ובתקווה שזה יהיה גם בקרוב בווטסאפ. 

<עליזה לביא (יש עתיד):>
וגם בטוויטר. 

<מי-טל גרייבר שוורץ:>
בטוויטר יש לנו ואפשר לפנות אלינו, אנחנו מפעילים מרכז אינטרנט בטוח שאפשר לפנות אליו 24/7, בשיחת טלפון, אז מי שצריך כל עזרה שהיא מוזמן לפנות אלינו. 

<היו"ר אורי מקלב:>
תודה. 

<סמדר אונה:>
להעלות את המשפט שלך בטלוויזיה ובתקשורת, שהאזרחים יידעו את זה. 

<מי-טל גרייבר שוורץ:>
אני מקווה שדרככם האזרחים גם יידעו את זה. אנחנו מנסים להעביר את המודעות לכל הנושא של שימוש נבון באינטרנט, לא לבריונות ברשת וכל הדברים האלה. אנחנו מנסים להעלות כל הזמן ובכל פלטפורמה וזאת אחת הפלטפורמות.

<היו"ר אורי מקלב:>
תודה על הדברים. ד"ר שגית יעקובוביץ, יושבת ראש עמותת אשנ"ב, אנשים למען שימוש נכון באינטרנט. בבקשה. 

<שגית יעקובוביץ':>
שלום ובאמת תודה רבה ואני מברכת על היום הזה. כמו שנועה ציינה, אני באמת שמחה שההתמקדות היא בעיקר באיך אפשר לייצר פתרונות ופחות בבעיה, שכולנו מודעים לקיומה. אנחנו בעמותת אשנ"ב עורכים מגוון רחב מאוד של פעילויות, גם לילדים, לבני נוער, להורים, וגם לגורמי חינוך. במהלך שבוע הבטיחות ברשת, שעומד לחול בפברואר, אנחנו עומדים להשיק מיזם חדש שלנו, בשיתוף עם שלומית עצבה, שיושבת כאן לצדי, יזמית טכנולוגית שההתמחות שלה זה בעצם בהפיכת תוכן למשהו שהוא מאוד חווייתי.

אנחנו יצרנו סוג של סייבר קווסט, שזה משחק שמגיע מדריך לבית ספר עם ערכה של טאבלטים, הוא מחלק את הטאבלטים לכל זוג ילדים. כל זוג, ברגע שהוא מקבל טאבלט הופך להיות אוואטר, הם מקבלים משימת על וזו פעילות שאורכת בין 45 ל-50 דקות, הפעילות עצמה מתקיימת בחצר בית הספר, כך שהילדים לומדים לשלב בין הזמן הווירטואלי לזמן הפיזי. במהלך הפעילות המדריך זורק להם תתי משימות שבמסגרתן הם בעצם לומדים איך להתנהל ברשת. המשימות האלה עוסקות בכל הסוגיות שאנחנו מתמודדים ועוסקים איתם בעמותה ביום יום, בין אם זה איך לנהל שיח מכבד, איך להגן על הפרטיות שלהם, איך לצרוך - - -

<היו"ר אורי מקלב:>
אולי לא שמעתי, עם ההורים יש לכם גם פעילות כדי לדעת לגשר על הפער, או להבין את השימוש של הילדים? 

<שגית יעקובוביץ':>
בטח, אני מיד אפרט. זו פעילות שאורכת כשעה וחצי שבסופה גם יש רפלקציה, שהמדריך משוחח עם הילדים על הפעילויות שהם בעצם עשו במהלך אותה שלושת רבעי שעה. אנחנו מאוד מאמינים בחינוך שהוא באמת דרך חוויה. 

עם ההורים אנחנו כן מקיימים הרצאות. לצערנו הורים ממעטים לצאת מהבית, מאוד קשה להביא הורים, גם אם הם חושבים שהבעיה היא מאוד אקוטית וחייבים לטפל בה, כאשר אנחנו מגיעים ונותנים הרצאות מגיעים מעט מאוד הורים. 
<היו"ר אורי מקלב:>
אולי באמת להגיע להרצאות מקוונות, דרך הרשת. 

<נועה אלפנט:>
אז גם לזה יש לנו פתרונות, למשל או להגיע למקומות עבודה במסגרת ימי רווחה - - -

<היו"ר אורי מקלב:>
אני חושב שנוצר פער גדול מאוד בין הנוער, הצעירים, למה שההורים מודעים ויודעים והפער מתרחב ומעמיק ואנחנו צריכים - - - אני גם אעבור למשרד החינוך בעניין הזה, אני רוצה לשמוע - - -

<נועה אלפנט:>
אז רק עוד מילה אחת לגבי ההורים, עוד משהו שאנחנו היום מפתחים זה באמת הרצאות קטנות שאנחנו ניתן באופן מקוון, כלומר הורים יוכלו לשבת בבית ולקבל הרצאות של עשר דקות.

<היו"ר אורי מקלב:>
אבל לאתגר אותם, שהם ירצו לשמוע את זה, שהם חייבים לשמוע את זה.
<נועה אלפנט:>
נכון. 

<היו"ר אורי מקלב:>
תודה רבה על הדברים. יפתח ויזר. תציג את עצמך. 

<יפתח ויזר:>
יפתח ויזר, אני מנכ"ל חברת אופנמיינד 360. אנחנו פיתחנו פלטפורמה מבוססת וירטואל ריאליטי כדי לחנך את בני הנוער בנושאים של שיימינג עם אלימות ומצוקות נפשיות. בווירטואל ריאליטי יש כוח אדיר ביצירת הזדהות. הפרויקט שלנו נתמך שנה שנייה ברציפות על ידי הרשות לחדשנות ואנחנו במגעים עם משרדים שונים, עם משרד החינוך, למשל. אני אשמח כמובן לקשר גם עם מאו"ר. 

מה שאנחנו רואים, עד עכשיו הסדנאות שעשינו, שיש פתיחות עצומה, בעיקר של בני הנוער, כאשר הם חווים את הווירטואל ריאליטי, זה גורם להם להרגיש מה חש בן אדם שהוא נמצא במתקפה, בשיימינג או באלימות וסביב זה אנחנו מקיימים סדנאות , הקמנו סביב זה גם אקו סיסטם, איך פונים להמשך העזרה. 

<היו"ר אורי מקלב:>
סרטונים מאוירים, קומיקס? 

<יפתח ויזר:>
סרטוני וידיאו, ב-360 מעלות, יש לי פה את הדמו. 

<היו"ר אורי מקלב:>
מה אתם מראים לו? אתם מראים לו מה קורה לנפגע? 

<יפתח ויזר:>
כן. 

<היו"ר אורי מקלב:>
ומה אתם עושים גם למי שנפגע? איך לעודד אותו? דרך להתמודד עם זה, לפנות למישהו. 

<יפתח ויזר:>
אז אנחנו דנים בזה בסדנה, אבל בעיקר המטרה היא - - -

<היו"ר אורי מקלב:>
אני עוד לא יודע למי לפנות, אבל תיכף נגיע, אבל אם יש למי לפנות. 

<יפתח ויזר:>
בעיקר אנחנו רוצים לייצר את ההזדהות אצל הנוכחים בסדנה, מה חש אדם שעובר פגיעה, שעובר שיימינג. 

<היו"ר אורי מקלב:>
תודה, זה חשוב מאוד, יפה מאוד. בהזדמנות, יש לנו נושא, אולי בסדנה אפשר להשתמש בזה. חברת הכנסת עליזה לביא לא נמצאת, אבל יכול להיות שאולי כדאי לשלב את זה בסדנה, לעשות את זה באופן מעשי. משרד החינוך, אני מניח שהוא גם נמצא בסדנאות, אז אולי אפשר, הוא מכיר את זה, אולי אפשר לפתח את זה יותר. 

עורך דין ששון יונה ימין. 

<ששון יונה ימין:>
לא עורך דין, אבל בסדר. 

<היו"ר אורי מקלב:>
הוספנו לך את זה עכשיו. היינו בדיון של שעתיים, ראינו כמה קשה להיות עורך הדין היום, אז אם אתה מקבל את התואר, קח אותו, אל תוותר. 

<ששון יונה ימין:>
לא, אני מוותר. 

<היו"ר אורי מקלב:>
66% לא עוברים את המבחנים היום. 

<ששון יונה ימין:>
אז כמו שאמרנו, שמי ששון יונה, אני מנכ"ל של חברה שנקראת מיינדיו, זו חברה שכבר שנתיים אנחנו עוסקים במחקר בתחום של מניעת הטרדות מיניות. זה התחום שלנו במרחב התעסוקתי. יחד איתי לאורך השנתיים האלה אנחנו עובדים עם פרופ' שולמית אלמוג, עם עורכת דין יפעת בלפר, שהייתה עד לא מזמן בארגוני הסיוע, ארגון שדולת הנשים בישראל.

אנחנו התחלנו מנקודה שמגדירה את הבעיה של הנשים שמוצאות עצמן, שנאלצות לשתוק בעצם, כשנוצרת הטרדה ושאלנו את עצמנו למה זה קורה. כשניסינו לשאול את האנשים שמומחים בנושא הם אמרו שיש קופסה שחורה, יש אלף ואחת סיבות לדבר הזה. יש חוק, יש חוק למניעת הטרדות מיניות ובפועל למרות שיש שיח בתוך המרחב התעסוקתי, שזה המרחב המרכזי שאנחנו מתעסקים איתו, מתרחשות הטרדות מיניות כל הזמן, התנכלויות, ולאור זה החוק הטיל על המעסיק חובות שעליו לנקוט, זה מניעת הטרדה מינית, טיפול יעיל בהטרדה וכמובן תיקון של זה. 
לכאורה מי שמכיר, שומע, יודע שהחוק למניעת הטרדות מיניות הוא סיפור הצלחה, אבל כשמעמיקים בו מוצאים וחושפים מספר בעיות. כמות המתלוננות אמנם עלתה, אבל עדיין נותרה מינורית בהשוואה לכמות התלונות. יש חשש תמידי להתלונן, יש חוסר מידתיות בין היעד שהמוטרד או המוטרדת רוצים לבקש, בסך הכול לא לשים את היד את הכתף, או ללטף את השיער, זה כל מה שהיא רוצה, שהוא יפסיק, החוק בעצם מפעיל מעמסות אדירות על האישה. אני אומר אישה, למרות שזה גם יכול להיות גבר, אבל מרבית המקרים זה נשים. ואותן נשים שמנסות להתלונן ולהתקדם, יש תיקים רבים שנסגרים והסטטיסטיקות מדברות על 50% - - - 

<היו"ר אורי מקלב:>
לא ידידותיים כלפי המתלוננים. 

<ששון יונה ימין:>
אז אנחנו נמצאים פה בבעיה ומה הפתרון שאנחנו נותנים? אנחנו מציעים כלים עם טווחי פעולה חדשים למעסיק בתחום המרחב התעסוקתי. אנחנו מאפשרים או מעמידים במרכז הבמה לרשות העובדים והעובדות את הדיאלוג הבין אישי, חינוך והדרכה תוך כדי חיזוק והכול, בעצם בכלים טכנולוגיים. המערכת עצמה ניתנת בשלושה ראשים, אחד זה למעסיק עצמו, זו מערכת שמאפשרת מענה וכלים על פי החוק ויש גם - - - 

<היו"ר אורי מקלב:>
זה כבר מיושם? 

<ששון יונה ימין:>
אנחנו כרגע נמצאים בפיילוט מול שני גופים ציבוריים גדולים של סדר גודל של בין 10,000 ל-12,000 עובדים בכל אחד מהם.

<היו"ר אורי מקלב:>
ניסיתם לעניין את הממשלה בעניין? 

<ששון יונה ימין:>
אני דיברתי עם חברת הכנסת מרב מיכאלי לפני כחודשיים, כשהיא ראתה את הדבר הזה היא אמרה שהיא רוצה לאמץ את זה. 

<היו"ר אורי מקלב:>
ממשלה, לא אמרתי כנסת. 

<ששון יונה ימין:>
לא, הממשלה טרם. 

<היו"ר אורי מקלב:>
יכול להיות שנעזור לכם גם בעניין הזה. אני לא מכיר את הכלי, אבל אם זה באמת כלי שנותן חדשנות ונותן משהו חדש בעניין - - -

<ששון יונה ימין:>
אנחנו נוכל להציג אותו, אבל היד קצרה - - -

<היו"ר אורי מקלב:>
צריך קצת להעלות את ה - - - 

<ששון יונה ימין:>
הדבר הזה נותן מענה, זה כולל גם אפליקציה לעובדים ולעובדות שיכולות בעצם להעביר מסרים. דבר אחד אחרון שאני רוצה לציין, למרות שאנחנו מדברים על טכנולוגיה, במקרה של החוק להטרדות מיניות החוק עצמו מונע במידה מסוימת אפשרות של שימוש בטכנולוגיה. זאת אומרת גם הכנסת צריכה להסתכל על הדברים כשהיא באה וקובעת שהטכנולוגיה תיכנס - - - 

<היו"ר אורי מקלב:>
אנחנו פתוחים לכל אחד בעניין הזה. 

<ששון יונה ימין:>
יש פה יועצים, אותם עורכי דין אומרים שיש פה בעיה שצריך לתת לה מענה.

<היו"ר אורי מקלב:>
חבר הכנסת סויד, היא מובילה את העניין בחקיקה והיא תשמח להיפגש איתך אם יש נושא של חקיקה. אני מוכן להיות שותף בעניין הזה. במסגרת הדיון עכשיו אני לא יכול להרחיב. 

<ששון יונה ימין:>
לא, בסדר, אני רק מציין שיש בעיה. 

<היו"ר אורי מקלב:>
מוטי רייף, אתה מעוניין לדבר? 

<מוטי רייף:>
קודם כל שלום לכולם. האמת שאני מתוכנן לדבר בשעה אחת וחצי, אבל תמיד אני אשמח ל - - -

<היו"ר אורי מקלב:>
אוקיי, אם אתה רוצה להגיד מילה, אם אתה יכול להגיד מהמבט שלך בעניין משהו קצר, איך אתה רואה את הדברים במסגרת התפקיד שלך. 

<מוטי רייף:>
אני כאן על תקן - - - 

<היו"ר אורי מקלב:>
אני גם לא ידעתי מי אתה, רק כשהגעת לכאן, אני מתנצל על הבורות. 

<רויטל סויד (המחנה הציוני):>
אבל זה בסדר, אני הסברתי לו. 

<היו"ר אורי מקלב:>
היא הסבירה לי. 

<סמדר אונה:>
תסביר לכולנו, שכולנו נדע. 

<מוטי רייף:>
אל תביכו אותי. שלום, בוקר טוב. אני כאן על תקן נשיא עמותת 'רוח נשית', המטרה שלנו היא לצמצם את כל נושא האלימות נגד נשים על ידי שיתוף פעולה של חברות מסחריות כדי לממן את פעילות העמותה. לפני שנתיים פנתה אליי תמר שוורץ, מנכ"לית העמותה, ומאז בשנתיים האחרונות, כשתמר נכנסה, נכנסנו באותה תקופה, העמותה שלנו הייתה בגירעון, על סף סגירה, ובשנתיים האחרונות גייסנו הרבה מאוד חברות מסחריות, על ידי כל מיני פעילויות דרך תעשיית האופנה, שאני חלק ממנה, כבודו. אני יכול להגיד לכם שנמצאת איתנו פה חוה זיגבוים, שבדיוק השבוע, סליחה, חוה שאני מסגיר אותך, אבל חוה חוגגת יום הולדת והיא ביקשה מכל העובדות, משלוש הקוסמטיקאיות שלה, לתרום לעמותת 'רוח נשית' במקום להביא מתנה. 
<היו"ר אורי מקלב:>
יפה מאוד. 

<מוטי רייף:>
זה חלק מהפעילויות. תודה, חוה, אבל זה חלק באמת מהדברים שאנחנו עושים כדי לגייס משאבים. 

<היו"ר אורי מקלב:>
אולי באמת תמר בשלב הזה תגיד כמה מילים על מה אתם עושים. ברשותך, מוטי. 'רוח נשית' זה רוח גברית נשית?

<תמר שוורץ:>
אני אגיד. שלום לכולם, תודה. 

<היו"ר אורי מקלב:>
תודה לך, מר רייף. 

<תמר שוורץ:>
'רוח נשית' זו עמותה שעוסקת בשיקום כלכלי תעסוקתי לנשים נפגעות אלימות. אנחנו היום שאחרי, אחרי שאישה יוצאת מהמקלט או אחרי שהיא טופלה במרכז למניעת אלימות, בכל מקרה אחרי שהיא נפרדה מבן הזוג האלים. מה שאנחנו מוצאות, ש-50% מהנשים שיוצאות ממקלטים חוזרות לבן הזוג האלים עקב התלות הכלכלית. בכלל הנושא של אלימות כלכלית זה מושג לא שגור, אנחנו לפני שבוע עשינו כנס גדול בנושא, בינלאומי - - -

<רויטל סויד (המחנה הציוני):>
בכנסת הוא שגור מאוד, אנחנו מדברים עליו. 

<תמר שוורץ:>
זה רק בשנים האחרונות. גם באקדמיה זה מושג שכרגע הוא, אפילו כהצעת חוק שאנחנו כתבנו וזהבה גלאון הובילה, ועכשיו גילה גמליאל, זה עדיין לא התקדם ולא עלה להיות מאושר. הנושא של אלימות כלכלית מוכר כסוג אלימות בנושא של אלימות במשפחה, היום מוכרת רק אלימות פיזית ואלימות מינית. 

אנחנו עוזרות על ידי מנטוריות ומאמנות שאנחנו מצמידות לנשים האלה על מנת לשקם אותן כלכלית ויש לנו שיתופי פעולה עם החברות העסקיות, כמו שהזכיר מוטי, אז אני רוצה להזכיר גם. אני הבנתי שהדיון הזה עוסק לא רק ביוזמות טכנולוגיות אלא בכלל ביוזמות חדשניות, אז אני רוצה לספר לכם על יוזמה. נמצאת פה לידי אורנה ובר, שהיא גם קוסמטיקאית, אבל לא רק קוסמטיקאיות עוזרות לנו, עוזרות לנו הרבה חברות עסקיות, והיא אשת עסקים והיא גם יו"ר איגוד הקוסמטיקאיות בארץ ורוצה להכניס רגולציה בנושא של הכשרת קוסמטיקאיות ואחד הדברים שהיא חשבה, בעקבות חוק שקיים בארצות הברית, שאומר שקוסמטיקאית, בתור אשת אמון של האישה, וקוסמטיקאית מקבלת גם נשים נורמטיבית, לא רק נפגעות אלימות, והיא פוגשת אותן שוב ושוב, היא יכולה לזהות סימנים שונים, ואני לא מדברת על הסימנים הכחולים הפיזיים, שהם בדרך כלל הסימנים הגלויים לעין, אלא מה שאנחנו קוראים הסימנים הכחולים בחשבון הבנק, או חיזור אובססיבי, קנאות והגבלה שנוקט בן הזוג, היא יכולה לזהות את זה על ידי הכשרה מיוחדת שאנחנו עושות. עשינו כבר את הפיילוט לפני חודשיים ואנחנו נעשה עוד אחד בחודש הבא, על ידי הכשרה מיוחדת היא יכולה לזהות את זה ולהפנות את האישה לטיפול. כמובן לא זאת הקוסמטיקאית שתטפל, אלא היא תפנה. 

<היו"ר אורי מקלב:>
תודה על הדברים, אנחנו מחזקים את ידכם. 

<תמר שוורץ:>
תודה לכם. 

<היו"ר אורי מקלב:>
עדי עוז, עורכת 'את'. 

<קריאה:>
היא תהיה יותר מאוחר. 

<היו"ר אורי מקלב:>
משרד החינוך. 

<עמיר גפן:>
לי קוראים עמיר גפן, אני מנהל בתחום ניהול, ארגון ופיתוח ידע במינהל תקשוב באגף טכנולוגיות מידע. 
<בתיה לוי:>
אני בתיה לוי, אני משפ"י, מהיחידה למניעת אלימות. 

<היו"ר אורי מקלב:>
יש לכם תפקיד מרכזי, אנחנו חושבים שאתם באמת צריכים לתת הרבה חיזוקים, הרבה פתרונות, הרבה דרכי התמודדות. מה קורה עם הנוער, עם הילדים שלנו היום? איך מגנים עליהם, מה אתם עושים? כפי שהזכרתי מה שהיה אתמול בערוץ החדשות, אבל לצערנו זה לא חדשות, זה קורה, שומעים את זה מהורים, מה הילדים יודעים, איך הקשר עם ההורים והילדים בעניין הזה, מה המודעות של ההורים כדי לעזור לילדים להיות שמה? בבקשה. 
<עמיר גפן:>
את התשובה אני אחלק לשניים, אני אבקש מבתיה להתייחס לתכנית הלימודים, לצד החינוכי, אני עצמי מגיע מהאזור היותר טכנולוגי, אני אתן מענה בהקשר לזה. 

<בתיה לוי:>
אני רכזת תחום האקלים בשפ"י, משרד החינוך. אני רוצה להגיד שבאמת המשימה של חינוך הדור הצעיר לשימוש נכון, ראוי ובטוח ברשת היא משימה שכולנו עמלים עליה. יש עכשיו זירה נוספת לאלימות, אלימות תמיד קיימת בין ילדים, זו צורת תקשורת שצריך להתמודד איתה ולמגר אותה ומצד שני לסגל, לפתח ולהכשיר את הילדים למיומנויות של תקשורת ראויה. על זה אנחנו תמיד עובדים לאורך כל השנים בתכניות חינוכיות מניעתיות בשעות כישורי חיים וגם בשעות הפרטניות בשיח ובניהול כיתה, בהכשרה של הצוותים להיות שם עם הילדים ואנחנו מאוד מאמינים בנוכחות של מבוגר משמעותי בתוך הכיתה וגם נוכחות של ההורים בחיים של הילדים ועל כך אנחנו עומלים במשך כל השנה וגם בשבוע הלאומי למניעת אלימות ברשת ולגלישה בטוחה. 

<היו"ר אורי מקלב:>
איך היית מדרגת, לפי דעתך, כמה הילדים שלנו היום באמת מוגנים, יש להם את היכולת להתמודדות, יודעים להתמודד, מה קורה כשאחד או אחת עוברים את זה והאם הם יודעים לאן לפנות, הם פונים, מחזקים אותם? איך אנחנו עוזרים להם? ולחלק של ההורים גם את מתייחסת? 
<בתיה לוי:>
יש לנו תכניות, העבודה היא רבה ומורכבת, מכיוון שהיא גם מתייחסת לחלקים של עידוד הילדים לפנות לעזרת מבוגר משמעותי, שעל זה אנחנו עובדים, פיתחנו תכניות בתחום הזה ואנחנו מכשירים את הצוותים החינוכיים כדי באמת ללמד את הילדים לפנות לעזרה, לעזרת מבוגר, ולא להשאיר את עולם הרשת כעולם שמנותק מהחיים של המבוגרים. 

<היו"ר אורי מקלב:>
את חושבת שזה קורה? אתם באמת חושבים שזה קורה? מה המצב לפי דעתכם? 

<בתיה לוי:>
זה מאוד מאוד תלוי. 

<היו"ר אורי מקלב:>
אנחנו, כל אחד יודע לעצמו מהסביבה הקרובה שלו, מה אתם יודעים בעניין הזה? 

<בתיה לוי:>
אני יודעת שהילדים כן פונים לעזרת מבוגרים, זה מאוד תלוי באקלים החברתי והכיתתי שנמצא בבית הספר ובכיתה בפרט ואנחנו מעודדים לכך שבאמת יהיה אקלים של פנייה לעזרה. 

<היו"ר אורי מקלב:>
הטענה היא שבית הספר התיכון מנותק ממה שקורה, בית הספר לא עוקב, נמצא במקום אחר. יש באמת שני עולמות, בית הספר הוא רק כשקורה מקרה ואנחנו לא מחפשים שבית הספר יבוא אחרי המקרה הקשה שקורה ואז יבוא כמו משטרה או כמו מכבי אש אחרי שיש שריפה. בית הספר, במצב שקורה, שהמעורבות תהיה כבר בתוך התהליכים עצמם, בתוך מה שקורה, שידברו עם הילדים, יוזמות של בית הספר. 

<עליזה לביא (יש עתיד):>
יש בכלל מודעות שנבנית אצל התלמידים להשלכות הקשות של אפילו מעשה קונדס, אבל מהסוג הזה, והנפיצות והתפוצה וההשלכות? מישהו מדבר על זה בבית הספר? 

<בתיה לוי:>
אני חושבת שלגמרי. משימת החינוך היא של אנשי החינוך בבית הספר ושל ההורים, של החברה כולה. 

<עליזה לביא (יש עתיד):>
אבל היא משימה מוגדרת? יצא למשל חוזר מנכ"ל בעניין? 

<בתיה לוי:>
בהחלט. יש בחוזר המנכ"ל פירוט לגמרי מדויק של התמודדות עם אירועי אלימות ברשת. 

<היו"ר אורי מקלב:>
פיקוח מפקח על זה? יש עכשיו במשימות של הפיקוח? היום המשימות של הפיקוח, להצליח בבגרות, להצליח בעברית, להצליח במתמטיקה, השאלה אם זה חלק מהמשימות של הפיקוח. זה מתחיל שם, זה מתחיל בגיל הנעורים, בגיל הילדים, שם יש לנו את המסגרת הכי קלה כדי לפקח וכדי באמת לתת את הכלים למנוע. כל מה שאנחנו מדברים עליו, מה שפורץ החוצה, אנחנו נניח צריכים לעשות, מה שבתוך בית הספר, שם זה מרכז הדברים, מרכז החברה, צריך לעשות הרבה יותר מאמצים. ההרגשה שלנו שיש פערים בעניין הזה. 

<רויטל סויד (המחנה הציוני):>
ועוד נקודה, בסוף גם מורים חווים היום אלימות ברשת ואתם צריכים - - -

<בתיה לוי:>
אלימות בכלל. 

<רויטל סויד (המחנה הציוני):>
כולם, וצריך להכשיר בכל בית ספר מורה ייעודי והמורה הזה צריך לתת את המענה גם לתלמידים, גם למורים. אם לא יהיו את הכלים, גם לפנות לגוגל ולפייסבוק, כמו שעושים במשרד המשפטים, הוא יידע גם איך לטפל בתלמידים, לתלמידים תהיה כתובת. הרבה פעמים פונים אליי בני נוער וילדים, היום אנחנו כבר מדברים על ילדים, כי ווטסאפ יש בכיתות א', ב' ו-ג', והילדים לא משתפים את המבוגרים כי הם לא רואים שהמבוגרים נותנים להם מענה ופתרון. 

<עליזה לביא (יש עתיד):>
לא תמיד הם מבינים גם. 

<רויטל סויד (המחנה הציוני):>
ואם יהיה מורה והמורה הזה יוכל להיות גם עם הקורבן וגם עם המקרבן. קחו למשל תלמידים שלא יודעים בכלל שהם נפגעי רשת, הם לא מבינים שמה שעושים להם זו ממש אלימות ובריונות. אני נפגשתי גם עם מנכ"ל משרד החינוך וגם עם שר החינוך ומה שצריך לעשות, וצריך להבין את זה, בכל בית ספר צריך להיות מורה והמורה הזה, זה יהיה התפקיד שלו, יידעו כולם לפנות אליו. גם מורים שסופגים שיימינג ואלימות ברשת, גם הם יידעו לפנות אליו. אבל כל זה צריך להיות במסגרת של תכנית לאומית, ממש היערכות, כי צריך להבין שאם כשהתחלנו לטפל בזה לפני שלוש שנים, אני, אז דיברנו על בני נוער, היום אנחנו מדברים על ילדים בכיתות א', ב', ג', שבכלל לא מבינים שמה שהם עושים זה שיח אלים ובריוני והם נוקטים באלימות. 
<בתיה לוי:>
להגיד רק שהתפיסה שאת הצגת כרגע זו תפיסה בית ספרית. יש בתי ספר שיש בהם באופן כללי רכז מניעת אלימות ויש בתי ספר שמחזיקים בתפיסה שכל אחד מהמבוגרים המשמעותיים בתוך המערכת צריך להחזיק ולהיות כתובת לפנייה לעזרה ולאו דווקא דמות אחת. 

<עליזה לביא (יש עתיד):>
אני חושבת שמה שניסינו, ואנחנו גם בוועדות נוספות ושנים, מאז שאני פה בכנסת, אנחנו מטפלים במסגרות מול המשרד והתשובה שאנחנו מקבלים תמיד זה היועצת היא הכתובת, להרבה מאוד במנעד הזה. אני מבקשת שתהיו שגרירים שלנו. אני יודעת ואנחנו מדברות לא מעט גם עם השר וגם עם המנכ"ל וחברתי פה עושה עבודה רבה וגם אני ואחרים פה בבית הזה, אבל צריך להבין שהמציאות השתנתה, הכללים השתנו. אם פעם הייתה כלכלת בית, היום לא צריך, אז יש דברים חדשים שצריך אותם. 

<היו"ר אורי מקלב:>
חברות הכנסת, חברותיי, אני מציע שנעשה דיון מיוחד - - -

<עליזה לביא (יש עתיד):>
לפרוטוקול, אדוני, אני חושבת שצריכה להיות פנייה שלך אל השר. 

<היו"ר אורי מקלב:>
אני אעשה יותר מפנייה. זו כבר לא פעם ראשונה, אבל עכשיו זה יותר התעצם אצלי, אני אעשה דיון מיוחד, רק עם משרד החינוך, בנושאים האלה, אנחנו נהיה שותפים בעניין הזה. אני לא חושב שאפשר לנתק את המבוגרים. נכון שאתם לא אחראים על המבוגרים, אבל זה שיש פער כזה גדול שמתרחב ומעמיק בין ההורים לבין הילדים וחוסר ההבנה וחוסר המודעות של ההורים, בשביל הילדים אנחנו עושים את זה, לא בשביל ההורים, לכן התפקיד של משרד החינוך, כן, אני לא רואה גורם אחר שיכול להיות - - -

<עליזה לביא (יש עתיד):>
תזמין את השר, אדוני? 

<היו"ר אורי מקלב:>
כן, את המנכ"ל, את השר, אנחנו עם הפיקוח של המחוז, שנוכל להרחיב הרבה יותר את השיח בעניין הזה, אני חושב שזה שווה ונצרך דיון מיוחד. 

<עליזה לביא (יש עתיד):>
תודה רבה. 

<היו"ר אורי מקלב:>
אתה רוצה להשלים במשפט, בבקשה? השעון לא לטובתנו. 

<עמיר גפן:>
אני יודע. למעשה מה שאנחנו רואים פה בנושא הזה של אלימות רשת והמניעה שלה, אנחנו רואים פה גם את השותפות של הצד של שפ"י, של השירות הפסיכולוגי החינוכי עם היועצות ולידו את כל הנושא הטכנולוגי, ואנחנו בוועדת מדע וטכנולוגיה, בסופו של דבר כל הנושא הזה קורה בזירה שהיא טכנולוגית. מה אנחנו עושים בצד שהוא יותר טכנולוגי? קודם כל אנחנו מוודאים שהתשתיות שלנו בבתי הספר הן מוגנות, הן מסוננות, שאי אפשר להגיע דרכן לאתרים ולתכנים שלא אמורים להגיע אליהם. אנחנו מטפלים בנושא של אבטחת מידע, בנושא של שמירת הפרטיות, דברים שהם קצת יותר טכניים, אבל הם יכולים בהחלט למנוע אחר כך אירועים של פגיעה. אנחנו מטפלים בנושא של בריאות, של ארגונומיה, זאת אומרת הרבה מאוד היבטים שאוכפים את אותה מעטפת חינוכית ואני מאמין שהשילוב הזה של חינוך והפתרון הטכנולוגי אמור לתת מענה.

בהקשר לדיון היום, ויש פה פתרונות שאנחנו רואים בכל מיני יישומים ואפליקציות כאלה או אחרות, הדרך הנכונה, אני חושב, לתהליך כזה, שאנחנו כמשרד נבחן אותה, שנתחיל תהליך מול שפ"י, שהוא הגוף שאמון על תחום הדעת, הם האנשים שאמורים לבחון את הקונספט, האם התכנים, השיטות, הגישה היא נכונה, היא מתאימה, היא בהלימה לתפיסות של האקלים. היה ושפ"י יגידו 'כן, זה נראה לנו, זה מתאים לנו', הם יחברו אותנו, את מינהל תקשוב, לתוך התהליך הזה ואז אנחנו נוכל לבחון את הכלי הזה מבחינה טכנולוגית. אז מי שבעצם רוצה להתחיל תהליך עם המשרד יכול לפנות לבתיה ומשם נתקדם. 

<היו"ר אורי מקלב:>
תודה. יהודית סידיקמן. 
<יהודית סידיקמן:>
אני מנכ"לית עמותת 'אל הלב', מתרגשת. 

<היו"ר אורי מקלב:>
דברי מהלב, זה בסדר. 

<יהודית סידיקמן:>
אני תמיד מדברת מהלב, אני גם שורדת תקיפה על ידי חזן בית הכנסת בגיל 12, אני לא קראתי לזה אונס, כי ניהלתי איתו רומן של שנים. זה לקח לי, עד שהייתי אמא לבת 12, שנפל לי האסימון שאם זה הייתי נראית וזה הייתי מתנהגת אני מבינה עכשיו למה קוראים לזה אונס. לא ידענו, זה לא שהיה חינוך שסיפרו לנו מה נכון ומה לא נכון, זה היה די בנאלי כל הסיפור, אבל זה כן דרדר אותי בהתפתחות עד כדי כך שאני כן הייתי חייבת להגדיר את עצמי כנערה בסיכון על תפר המצוק ליפול לתוך סמים וזנות ואני מאמינה באמונה שלמה שיש מה לעשות בחינוך מניעתי. 

אני מאמינה שמורה או מחנכת כיתה, לא אמור שיפילו עליה תיק של 'את אחראית להעביר את הנושאים האלה'. זה חייב להיות בידיים של מומחה לעניינים של הגנה עצמית, התגוננות, מוגנות, כל מה שאתם תקראו לזה, אבל הדבר הזה לא נכנס איתי למקלחת. והדבר הזה כן נכנס איתי למקלחת ולכל מקום אחר, זה כלי שאני רוצה חינוך עליו, איך להפעיל אותו, כדי לשמור על הביטחון שלי, זה הכלי הזה, ראשית לכול. 

כשאתם מדברים על סטרטרק ו - - - שנינג'ה ייצא לי מהטלפון ויתחיל להילחם עבורי, זה לאו דווקא אפקטיבי, יש הרבה שאפשר לעשות איתו, יש הרבה שאפשר למנוע ולעזור בחינוך וכו', אבל החינוך הראשוני חייב להתחיל עם כלים שאני לומדת לשמור על עצמי, בין אם זה רגשי, בין אם זה מילולי ובין אם זה פיזי. 

<היו"ר אורי מקלב:>
תודה על הדברים, על התרומה של עצמך למען - - - 

<עליזה לביא (יש עתיד):>
רק על המרכז. המרכז שהיא הקימה פה בירושלים נותן סדנאות גם לנערות, לנשים, למורות, אני שלחתי את הבת שלי. 

<יהודית סידיקמן:>
כמעט כל מקלט. העבודה שלנו זה לתת כלים לאנשים לדעת שזכותם להגיד לא, יש להם את היכולת להגיד לא ואם מישהו לא מכבד את הלא הזה הן יודעות מה לעשות, כי בעצם רוב התקיפות מתחילות ונגמרות במקומות ללא עדים, אין אף אחד שיכול להגיד, זה המילה שלי מול המילה שלו. עליזה, אני איתך כבר חמש שנים, מגיעה לדיונים האלה ואנחנו תמיד מתמקדות במה לעשות, לעשות את החוק יותר טוב לשורדות, כשאני מאמינה שצריך טיפול ראוי לשורדות. אני רוצה שפחות ילדים יהפכו להיות שורדים, שורדים, אחד מתוך חמישה ילדים מותקפים, ואנחנו דואגות למתמטיקה 5 יחידות? שהם יגיעו לתיכון שלמים. בואו ניתן להם את הכלים שמגיע להם. 'אל הלב' פיתח מערכת חיסונים של מה לתת בגיל הנכון לילדים כדי שהם יידעו איך לשחות בביטחון בתוך העולם. השחייה הזו צריכה להיות על ידי מומחה. 

<היו"ר אורי מקלב:>
תודה על הדברים. חוה זיגבוים. 

<חוה זיגבוים:>
בוקר טוב, כבוד היושב ראש, חברת הכנסת לביא, שהזמינה אותי. יהודית, שריגשת אותי, הלב שלי עוד לא חזר למקום. אני נחשפתי לאלימות נגד נשים בגיל מאוד צעיר, הייתי בת 6, גרתי בבת ים, בתקופה שבבניינים הדלתות היו פתוחות ותמיד יכולתָּ או יכולתְּ לשמוע מה קורה אצל השכנים. אני זוכרת ששמעתי את השכנה מקומה ראשונה צועקת. פניתי לאחותי, שהייתה גדולה ממני בחמש שנים, ואמרתי לה 'מה קורה בקומה ראשונה?' היא לא יכלה להוציא את המילים, 'מרביצים לה', או 'בעלה מרביץ לה', היא פשוט לא ענתה. אני זוכרת ששאלתי אותה למה היא לא קמה והולכת, אם מרביצים לך את הולכת והיא הסתכלה עליי ואמרה 'חוה, את יודעת מה זה לפרנס?' ואמרתי 'לא, זה סוג של נס?' והיא אמרה 'לא, כסף, את יודעת מה זה?' אמרתי 'כן, כסף, אני יודעת מה זה' והיא אמרה לי משפט שמלווה אותי עד היום, 'אישה שלא מסוגלת לפרנס את עצמה ואת ילדיה לא תקום ותלך, היא תישאר שם'. 

זה מלווה אותי עד היום. אני לא גדלתי עם נשים חזקות, לא גדלתי עם נשים עוצמתיות, אמא שלי פגועת נפש שלא גידלה אותי, אבל אבא שלי גידל אותי ואבא שלי היה פמיניסט ששם לעצמו דגש מגיל אפס להגיד לי 'נשים הן חזקות, הן יכולות הכול. נשים נבחרו להביא ילדים לעולם, את יכולה הכול, את לא צריכה אף אחד, אפילו לא אותי, רק תקשיבי ללב שלך'. אני מקשיבה ללב שלי, התחתנתי בגיל צעיר, מוטי, בעלי, נמצא כאן, בתי ספיר כאן. 
<מוטי רייף:>
זה לא אני. 

<חוה זיגבוים:>
לא, תעשה ככה, שלא יתבלבלו. קשה להתבלבל, שני מוטים. ילדתי שישה ילדים, יש לי ארבע בנות ושני בנים וכשפתחתי את העסקים שלי בחרתי להשתמש בהם כדי להעצים נשים. יש לי שני עסקים, אחד בתחום ההכשרה המקצועית בתחום הקוסמטיקה לקוסמטיקאיות, יש לי שילוב פעולה עם בית חולים איכילוב כדי להעצים את מעמד הקוסמטיקאיות, כדי לאפשר הכשרה מקצועית ויכולת פרנסה. עסק אחר שלי הוא תאגיד קוסמטיקה שעוסק במחקר ופיתוח, עם הרבה מאוד טכנולוגיות בשיתוף אוניברסיטת בר אילן. אני בחרתי את התכשירים שאנחנו מייצרים בתאגיד הקוסמטיקה שלנו לשווק ולמכור רק דרך אותן קוסמטיקאיות, לא דרך הרשת ולא דרך טכנולוגיה כזו או אחרת, כדי לאפשר לאותן קוסמטיקאיות להתעצם כלכלית. 10% מכלל הקוסמטיקאיות שלומדות אצלנו, ולא אמרתי את זה עד עכשיו, אני ממש כנראה מצטערת על זה, מגיעות מעולם של אלימות, הן לא משלמות על ההכשרה המקצועית שלהן, באמת שלא שיתפתי את זה עד עכשיו, הן לא חייבות להחזיר לי שום דבר, חוץ מלכתוב לי אס.אמ.אס 'המשכתי הלאה. אני יכולה'. 

אני חושבת שהטכנולוגיה קיימת, כבוד היושב ראש, יש לנו טכנולוגיות, אנחנו רק צריכים להחליט מה אנחנו עושים איתן ואחד האדנים זה לחזק נשים בעצמיות ובעוצמה שלהן. שימו לב שעוצמה ועצמאות ועצמיות זה אותו שורש וכשיש לי את העוצמה שלי וגם את האפשרות לפרנס את עצמי, אז אני קמה והולכת בסבב הראשון או אפילו לפני. 

והדבר היחידי שאף אחד פה לא דיבר עליו, זה שמעבר לנשים יש פה גברים ולא שמעתי אף אחד מדבר על הגברים, אם זה אנשי עסקים ואם זה מנכ"לים. תבדקו מה קורה, האם נשים בעסקים שלכם מרוויחות שכר הולם, האם נשים וגברים באותו מקצוע מקבלים את אותו שכר ואיפה אתם כאבות, איפה אתם כמחנכים את הדור הבא. איפה אתם כשאתם שומעים את הילד חשוף או אומר או מדבר לא בכבוד לנשים או על נשים, איפה אתם כאבות? אותי אבא שלי הציל. אני יודעת שכל גבר יכול להיות גבר חזק, מבחינתי גבר חזק זה גבר רגיש וזה גבר מכיל. אם אנחנו נגדל דור של גברים רגישים וחומלים ונשים עוצמתיות לא תהיה המכה הבאה. תודה. 

<היו"ר אורי מקלב:>
תודה. תודה על הפעילות שלך, באמת, טוב לקיים דיון רק כדי לשמוע את ישראל היפה, את הדברים הטובים שנעשים בתוך עמנו כדי לתת קצת מהתשובה לתופעות שאנחנו רואים וזו רק חובתנו להעצים את זה ולפרסם את זה ולהציף את זה כדי לחזק ולהוסיף עוד אנשים שיעשו את הפעילות החשובה והמיוחדת הזו. 

אני מבין שביקשתם, אבל לפני כן ד"ר אילנה בן דב, מנחת סטודנטים להוראה באוניברסיטת תל אביב. את בעצם אולי באת לדיון אחר, שיתקיים פה, באת מגבול עזה, מקיבוץ אורים, לדיון נוסף שיש לנו כאן בוועדה. דרך אגב, גם מגיע לכם מזל טוב, רבקה היא גם הנכדה שלך, במקרה, נכון? אני אומר נכון? רבקה, אנחנו בירכנו אותה במזל טוב על האירוסין, אז הנה כבר יש לך דור שלישי שנמצא פה, עובד כנסת, במקרה את נמצאת פה. ד"ר אילנה בן דב, בבקשה. 

<אילנה בן דב:>
תודה. אני באמת הלכתי אחרי נטיות לבי והלכתי אחרי יושב ראש הוועדה למדע וטכנולוגיה, חבר הכנסת אורי מקלב, ולא ידעתי בעצם מה הנושא שאני נכנסת אליו ואני מודה שהנושא פה הוא מרתק. הוא מרתק והוא חשוב והוא ממש, בלי קלישאות, הוא בעוכרינו. אבל מה שקורה פה, ואני לא רוצה להרבות בדברים, המון עמותות יש בנושא של אלימות ושיימינג וכל מה שקורה לילדים, אבל בעצם, ובעיקר אני פונה לשפ"י, כי בתואר השני שלי אני גם יועצת, ולשניכם, שני החברים היקרים פה, באמת מה שאמר היושב ראש היקר, בפועל זה לא קורה כמעט בבתי ספר. אני הסתובבתי בהמון בתי ספר ובתקופה האחרונה הייתה לי בעיה אפילו, ילדה מקורבת שלא הסכימה ללכת לבית ספר, אף אחד במערכת בכלל לא ידע למה היא לא באה, למה היא כן באה, רק סידרו לה אחר כך מתי היא יכולה לעשות מועד ב' במבחנים. הילדה, מכיוון שכתבו עליה את מה שכתבו עליה, אף אחד במערכת בעצם לא התייחס. 
אני חושבת שמה שאמרו פה, שלושה אנשים יקרים, שוב אני חוזרת על שמו של חבר הכנסת אורי מקלב, ועליזה לביא ורויטל, שלושתכם, קחו את זה לתשומת לבכם. כל העמותות הנפלאות האלה, אני רשמתי בהתחלה, עמותת אשנ"ב, ממש התלהבתי, אבל איך מגיעים לכל זה? למה מורים לא יודעים? למה אמרה עליזה כל כך יפה, חברת הכנסת עליזה לביא, למה בתי ספר לא יודעים מזה? ונכון הוא, צריך להכניס את זה לבתי ספר ולא רק בתיאוריה, כי בתיאוריה אנחנו נפלאים פה, אבל בפועל זה כמעט ולא מצוי. אז אולי פה ושם, אז אולי יש יועצת נמרצת. ואני מסכימה איתך באלף אחוז שאמרת שהתשובות בבית הספר, יש יועצת, יש כתובת. סליחה, אני מסכימה איתך, זאת לא הכתובת, צריכה להיות כתובת מיוחדת, ההצעה שלך היא נהדרת וצריך ליישם אותה. 
תבורכו על כל מה שאתם עושים פה, תבורכו על כל הפעילות הזאת בנושא הזה, כי באמת באמת היא מעמידה ילדים כמעט על פי תהום. אני אומרת לכם, אני ראיתי ילדה בכיתה ז' שלא רוצה לחיות, ילדה כזאת קטנה, כי כתבו עליה כך וכך וכך. איפה בית הספר? איפה? אז פה אנחנו ממש אינטליגנטים, כל אחד מדבר יותר יפה מהשני, אבל בפועל. תודה רבה לכם. 

<היו"ר אורי מקלב:>
תודה, ד"ר אילנה בן דב, על הדברים. באמת ממרום גילך, מההיסטוריה ומרוב הפעילות שלך בנושאים, חשוב לקבל את החיזוקים האלה. 

הדוברת האחרונה והקצרה ביותר תהיה אורנה, מנכ"לית ארגון הקוסמטיקאיות. 

<אורנה ובר:>
לא מנכ"לית, יושבת ראש ארגון הקוסמטיקאיות. אולי אני אהיה זאת שאביא את הפרקטיקה. אני רק אתן נתונים. 20,000 עסקים בישראל בבעלות נשים, מחצית מהם, 10,000 עסקים הם קוסמטיקאיות. 36% מהנשים הולכות לקוסמטיקאיות. זאת אומרת שכמעט 1,680,000 נשים בחודש בממוצע מגיעות לקוסמטיקאיות. 

ידיעה ראיתי לפני כשנה שבמדינת אילינוי מכשירים את כל הנשים שעוסקות במקצועות היופי להכשרה לזיהוי אלימות. כשראיתי את ההודעה הזאת היה לי ברור לחלוטין שאנחנו צריכים להביא את זה לארגון שלנו, למה? כי אני בהחלט רואה את האפשרות שלנו, אפשרות שהיא קיימת, שקוסמטיקאיות יכולות להיות בעצם שליחות קהילתיות. אנחנו נפגשים עם המקרים הללו, כמעט חודש בחודשו מגיעים אלינו, אנחנו נתקלות גם בנשים, גם בנערים, גם בנערות, גם בגברים היום והאפשרות של המרחב הבטוח הזה שמתקיים חודש בחודשו במשך שנים מאפשר לנו להיות אולי התחנה הראשונה בדרך לאפשרות של זיהוי ומהזיהוי להעביר את זה לצינורות המקובלים כדי שאפשר יהיה לטפל, להזהיר או לעשות עם הדבר הזה משהו. 

<היו"ר אורי מקלב:>
תודה. נמשיך הלאה. לפני שאנחנו נגיד סיכום, חברת הכנסת עליזה לביא תגיד סיכום, אני עוד אגיד מספר משפטים, אבל בכל אופן הגיעו לוועדה, אני אומר לכן, ג'ורדנה או ג'ולי, פניות אליכם, לשאול אתכם האם נעשים דברים חדשים. האם יש חידושים שחברת פייסבוק יודעת היום לנטר בשלב מוקדם יותר, הרחיבה את הפעילות, אם יש מסר, שיש דברים חדשניים בעניין הזה, שלא רק בעקבות פניות, אם היום אתם בעצמם, ביוזמות שלכם, יודעים לנטר, בדברים חדשים, בפיתוחים טכנולוגיים, בשלבים ראשונים ובכלל באופן כללי לנטר נושא של שיימינג, אלימות, בריונות? הדברים שאנחנו דיברנו עליהם. 
<ג'ולי דה-ביילאנקורט:>
(תרגום חופשי מהשפה האנגלית): אנחנו באופן תמידי עובדים על כלים חדשים. כשמדובר על אלימות מגדרית יש לנו שתי קבוצות נשים חדשות באינטרנט ונשים שהן נשות ציבור, עיתונאיות, חברות כנסת, ויש גם קבוצה של נשים שהן קורבנות לאלימות בבית. כל אחת מהקבוצות האלה צריכה כלים שונים ואנחנו מחויבים לפתח את הכלים. דבר קריטי, כשאנחנו חושבים על הנושאים האלה, זה שהקורבנות יידעו בוודאות שעזרה מגיעה. חלק ממה שאנחנו עושים לגבי מניעת התאבדות זה פשוט לעודד אנשים, זה לפתח מכניקה כדי לשתף עזרה. 

אני לא יכולה ברגע זה לשתף איתך את כל הפעילויות שלנו, אבל באמצעות ג'ורדנה אתם תראו כלים חדשים וישראל היא תמיד חלק ממה שאנחנו מפתחים. 
<היו"ר אורי מקלב:>
רצית להגיד גם משהו אחרי הדברים ששמעת בדיון פה? התרשמות שלך? אוקיי. תודה רבה, אנחנו גם מודים לכם על העבודה. חברת הכנסת לביא, משפט סיכום. 

<עליזה לביא (יש עתיד):>
משפט סיכום. תודה רבה, אדוני היושב ראש, באמת על הדיון המחכים, המקצועי, שפתח, אני חושבת לרבים מאיתנו, עוד מחשבות והבנות על החובה שלנו בשיתוף הפעולה. אני לא אטעה אם אני אומר שכל מי שנמצא ונמצאת בחדר הזה, יש לו נגיעה גם אישית לכל המכשלה הנוראית וההתפתחות הזאת של האלימות. המחויבות של כולנו למגר, גם במקומות שאנחנו רואים שעוד ארוכה הדרך, אז בטח ובטח, גם כמחוקקת אבל גם כאמא וסבתא, אני יכולה לומר לכולנו שאנחנו חייבים להיות שם. הרבה פעמים כשאין אנשים היה אתה איש, בשיתוף פעולה פורץ דרך של ארגוני החברה האזרחית, של המגזר העסקי, של יוזמות פרטיות, יחד עם המעטפת הממשלתית שחייבת להיות הרבה יותר ממוקדת, מובנת ויותר מהכול מתכתבת עם המציאות. 

תודה לך, אדוני, על ההבטחה שלך שנקיים פה דיון בשדה החינוכי וגם תודה באמת לשר לבטחון פנים, שזה נושא מאוד מאוד משמעותי אצלו. אני מחכה רק ליום שתתחילו כבר את פרויקט מאו"ר ונראה באמת אתכם קיימים עם כל שיתופי הפעולה. ושוב, תודה לך, אדוני היושב ראש.

<היו"ר אורי מקלב:>
תודה. אני באמת מודה לך על היוזמה ועל המוזמנים פה שהעשירו לנו את הדיון. 

<עליזה לביא (יש עתיד):>
אתה רואה איזה חדר הומה? 

<היו"ר אורי מקלב:>
באמת אנשים שעסוקים, אם יכולנו לתת ליותר, אבל הזמן לא אפשר לנו. אנחנו שמענו דברים כואבים מאוד, אבל מצד שני גם שמענו דברים מרגשים מאוד, דברים טובים, דברים שנעשים, ואנחנו שמחים להיות שותפים לעשייה הטובה הזאת , להעצים אותה ולעודד אותה ואנחנו לא נוריד את הנושא מסדר היום, אנחנו יודעים שזאת חובתנו, אנחנו צריכים, כמו שאנחנו יודעים שבעולם הפיזי צריך לעשות דברים ואנחנו מודעים לזה, אנחנו צריכים לדעת שגם בעולם הווירטואליה אנחנו צריכים לעשות עוד הרבה. אי אפשר להזניח אותו, אנחנו צריכים ליצור כלים, לעקוב, העקביות היא ההצלחה שלנו בעניין הזה.

אני גם רוצה להודות לחברות הטכנולוגיה העולמיות שנמצאות כאן ומשתפות פעולה, לרשויות, לחינוך, למשטרה, לאיגודים שפועלים, בעצם לכולכם ואנחנו נמשיך להיפגש פה ובתקווה שיהיו דברים טובים יותר. 

<הישיבה ננעלה בשעה 12:50.>

